
Ministru kabineta noteikumi Nr. 170
Rīgā 2024. gada 12. martā (prot. Nr. 11 26. §)
Grozījumi Ministru kabineta 2019. gada 2. aprīļa noteikumos Nr. 140 "Norvēģijas finanšu instrumenta 2014.–2021. gada perioda programmas "Korekcijas dienesti" īstenošanas noteikumi"
Izdoti saskaņā ar Eiropas Ekonomikas zonas finanšu instrumenta
un Norvēģijas finanšu instrumenta 2014.–2021. gada perioda
vadības likuma 15. panta 12. punktu
· 1. Izdarīt Ministru kabineta 2019. gada 2. aprīļa noteikumos Nr. 140 "Norvēģijas finanšu instrumenta 2014.–2021. gada perioda programmas "Korekcijas dienesti" īstenošanas noteikumi" (Latvijas Vēstnesis, 2019, 68. nr.; 2023, 131. nr.) šādus grozījumus:
· 1.1. izteikt 5. punktu šādā redakcijā:
· "5. Kopējais programmas finansējums ir 14 841 262 euro, no kuriem Latvijas valsts budžeta līdzfinansējums 15 % apmērā – 2 226 189 euro un Norvēģijas finanšu instrumenta līdzfinansējums 85 % apmērā – 12 615 073 euro.";
· 1.2. izteikt 38. punktu šādā redakcijā:
· "38. Projekta izmaksu attiecināmības termiņš ir 2024. gada 30. aprīlis. Lai nodrošinātu projekta darbības laikā noslēgtajos līgumos paredzēto darbu izpildi, ja tie tieši nodrošina programmas mērķa sasniegšanu un tos objektīvu iemeslu dēļ nav iespējams pabeigt līdz 2024. gada 30. aprīlim, norēķiniem par izpildītajiem darbiem līdz 2024. gada 31. decembrim var izmantot piegādātāju darījumu kontus. Darījuma kontu atvēršanas un uzturēšanas izdevumus sedz no piegādātāja vai valsts budžeta līdzekļiem.";
· 1.3. izteikt 39. punktu šādā redakcijā:
· "39. Saskaņā ar Saprašanās memorandu starp Norvēģijas Karalisti un Latvijas Republiku programmā paredzēto divpusējās sadarbības aktivitāšu īstenošanai ir piešķirti 484 928 euro (turpmāk – divpusējās sadarbības fonda finansējums), kas ir Norvēģijas finanšu instrumenta līdzfinansējums 100 % apmērā."
· 2. Šo noteikumu 1.1. un 1.3. apakšpunkts stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka programmas finansējuma pārdale ir saskaņota starp Finanšu ministriju un Finanšu instrumenta biroju.
· 3. Tieslietu ministrija pēc tam, kad no Finanšu ministrijas ir saņemta informācija par programmas finansējuma pārdales saskaņošanu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

